Fa inona no mahasekretera anao, hoy aho, no tsy afaka handray izay fangatahan’ olona ianao? Sa mila kabaka tahaka ny mahazatra anareo ianareo vao hanao ny raharaha? Tandremo ny vavanao rangahy ity ? Hoy izy ianao no mitandrema , hoy aho amin’ny tsy fetezanao hianao ny raharaha tokony hataonao satria andraisanao karama. Nikakakaka nihomehy ilay sekretera namaly ahy raha olona hafa angamba no nampitahotra ahy, hoy izy, dia nety ho natahotra ihany aho fa ianao jiolahy indray ve no mba handrahona ahy! Ianao fatritran’ olona io no mba hitory ny olona manan- kaja tahaka an- dry ingahy rainijery ! Tena mbola mamo rangahy ity ka mirediredy! Na mamo aza aho lehity tsy toakan’ialahy no nosotroiko , hoy aho aza mifanao ialahy ! Hoy izy nanarona ahy miesora ialahy! Hoy aho fa tsy ilaiko hanatona ahy, sady nanonjoko izy ka nidona tamin’ny latabatra , ary niparitaka daholo ny taratasy; fa mihevitra an’ ialahy ho iza marina ialahy ity? Hoy izy sady nobedainy aho. Handeha isika roalahy hifampitana any an- tokotany fa biraom- panjakana ity tsy mahafaka ahy eto ialahy, hoy aho namihina azy koa , rahefa nifandrirotra teo izahay roa lahy dia niara- lavo nony farany. Nisahotaka ny eran’ny trano fa hay efa niditra daholo ny manan- draharaha sy ny mpijorojoro teny anilan’ny birao. Raha ny marina dia angamba tsy tokony ho naresy ilay sekretera aho, kanefa nitombo avo roa heny , raha kely , ny tanjako nentanin’ny fahatezerako sy ny toaka. Tafarina aho dia nobataiko teo amin’ ny valahany ilay ranamana ka handeha tatotoko tamin’ny tany; kanjo nisy nitana ahy ka tsy afaka aho. 42- alatsinainy 28 jolay 1969, iv lah 3970 avelao aho fa matiko ity! Hoy aho fa inona izao? Hoy ny feo maherin’ny sefo kantao. Ary nihatakataka daholo ny olona nahita azy tonga ha ! Ingahy rajaonary indray izany ! Hoy izy, nibanjina ahy eny, izaho ity! Hoy aho , mba nivandravandra azy koa izaho ity tonga hitady sy marina amin’ny fananganana korontana sy famonoana olona ve? Hoy izy -tsy izaho no nanomboka fa ihetitsy , hoy aho , nanondro ilay sekretera na iza na iza no nanomboka , dia tanako aloha ianao fa izao tratrako izao , hoy izy; tano fa tsy raharahako, hoy aho. Fa iny namakivaky ireo olona nivory teo ingahy rainijery dia nijaridina teo anoloako, dia nivanivany ialahy ihany indray ity ry jaonary! Fa inona marina no tadiavin’ ialahy no mankahatra ny tsy tokony hankaharina , ary maninana ny tsy tokony haninana, ianao no tena tadiaviko , hoy aho. Ela nanaovana ianao ka tsy hamelako intsony anio. Hitory anao no nahatongavako eto hitory ahy hoe? Hoy izy, nitsamboatra toy ny nokaikerin’ny maingoka izaho ve no ho torian’ ialahy? -ianao dia ianao? Fa nofetsenao aho tamin’ny nividiananao ny taniko, ary iny anefa tsy raharahako fa ny hadalako no nahavoazanao ahy. Fa nanaovanao tetika maloto aho hanalam- baraka ahy eo amin’ ny tany ama- monina , ary izay no tsy azoko ekena ka dia hifankahita isika; tena mbola mamo ilehity ka mirediredy , hoy rainijery na mamo aho na tsy mamo tsy anao izany, hoy aho, fa tanako ny fitoriako anao taiza aho no nanala baraka an’ ialahy , hoy rainijery. Tandremo ny vava ry jaonary sao ialahy indray no ataoko mahita loza tsy miteniteny foana aho fa manana porofo sy vavolombelona matoa sahy miteny. Nitakoritsika sy nihetsiketsika be ihany ny olona naheno ny fifamalianay. Ary dia nasain’ ilay sefo kantao nivoaka izy rehetra tsy ilaina hanampy trotraka ny korontana eto an trano ianareo, hoy izy , ka mandehana mandeha daholo. Samia mody an- tranony; nandeha ireo olona, nefa nijanona tao an-tokotany ihany ny ankamaroany ka re hatrany amin’ny birao ny fisamoniny mijanona kely kosa angaha ianao ry ingahy rainijery, hoy ilay sefo kantao na tsy tazoninao aza aho, dia vonona ny hijanona mihitsy hifampitana amin’ilehio, hoy rainijery izaho koa saiky hangataka rahateo ny hijanonanao, hoy aho. 43 talata 29 jolay 1969, iv lah 3971 ento ary izato teninao, ry ingahy rajaonary, hoy ilay sefo kantao. Ahoana sy ahoana no anton’izao korontana izao? Efa nolazaiko anao, hoy aho fa tsy avy tamiko ny korontana fa io sekreteranao io no nihantsy ahy.